Source: https://www.sportexclusiv.ro/hc-zalau-decisa-sa-si-joace-sansa-in-fieful-tigroaicelor/
Timestamp: 2020-02-17 14:14:59+00:00

Document:
HC Zalău decisă să-şi joace şansa în fieful ,,tigroaicelor
Liga Florilor / HC Zalău decisă să-şi joace şansa în fieful ,,tigroaicelor”
HC Zalău va avea parte la sfârșitul acestei săptămâni de o deplasare infernală la București pentru a da piept cu fosta multicampioană națională şi actuala vicecampioană a României, CSM Bucureşti.
Este şi duelul a două concepții şi modalități diferite de a face performanță. CSM Bucureşti este o echipă cu istorie recentă, o echipă artificial creată din ambiția cuiva de acolo ca şi Bucureștiul, capitala țării, să aibă o echipă valoroasă şi câştigătoare de trofee, care să o înlocuiască repede şi s-o facă urgent uitată pe Oltchim, atunci când se destrăma. Însă oficialii bucureșteni, nu au avut răbdare ca echipa lor să crească, să evolueze şi să performeze treptat în timp, la fel ca Oltchimul, Zalăul sau alte echipe de tradiție ale handbalului românesc, ci având ca scop doar atingerea rapidă a rezultatului final – multitudinea de trofee de campioană națională câştigate de Oltchim, căci cu ea se compara noul CSM București – au ars câteva etape în evoluția şi construcția unei echipe, au comprimat paşii ce trebuie parcurşi pentru formarea unei echipe competitive (la final de sezon 2008 – 2009, CSM a transferat antrenorul şi aproape un lot de jucătoare de la Rapid care avea atunci probleme financiare, iar în 2014, în urma rezultatelor slabe, CSM şi-a schimbat antrenorul cu unul străin, a băgat mâna adânc în buzunar pentru a scoate pumni de gologani pentru vedetele cu ştaif). Şi astfel, cu sprijinul Primăriei Capitalei, CSM-iştii au beneficiat financiar de un sac fără fund, şi au obținut în final ceea ce şi-au dorit, câştigarea Ligii Florilor, pe plan intern şi a Ligii Campionilor, pe plan extern. Asta după ce a avut şi are parte de jucătoare extrem de valoroase atât din România cât şi de peste hotare.
CSM are astflel în palmares 4 titluri naționale (2014 –15, 2015 –16, 2016 –17, 2017 –18), 4 Cupe ale României (2016, 2017, 2018, 2019) şi un Champions League în 2015 –16.
Zalăul în schimb, club de tradiție al handbalului românesc, e specializat pe descoperirea de tinere talente, pe creșterea, formarea şi consacrarea lor, dar şi pe lansarea, declicul sau revitalizarea unor jucătoare, pentru toate astea fiind vinovat maestrul Tadici, ,,Magicianul de pe semicercurile Meseșului”, aşa cum îl numea comentatorul şi cronicarul sportiv Ilie Dobre într-o carte pe care i-a dedicat-o.
HC Zalău are o frumoasă carte de vizită cu 3 titluri de campioană națională (2000 –01, 2003 –04, 2004 –05) și o Cupă a României în 2003 pe plan intern, iar pe plan extern cu un City Cup câştigat în 1995 –96 pe vremea când competiția beneficia şi de aportul echipelor din cele mai puternice campionate europene.
Revenind la confruntarea de duminică din prima etapă a returului Ligii Florilor, Zalăul o va aborda relaxată, fără presiune, conştientă de diferența de valoare în favoarea bucureştencelor. Tinerețea lotului zălăuan, valoros, ambițios dar neexperimentat (10 jucătoare sub 22 de ani) comparativ cu maturitatea şi experiența net superioară a lotului bucureştean suprapopulat de vedete autohtone dar şi internaționale poate transforma imensul dezavantaj al componentelor sale, într-un mic mare avantaj, pentru că handbalistele sălăjene vor juca fără complexe, fără stres, fără inhibiții, iar nebunia, frumusețea şi plăcerea jocului, reflectate în evoluția dezinvoltă a zălăuancelor vor putea crea probleme serioase în rândul bucureştencelor, şi astfel, cine ştie ce se poate întâmpla.
,,Tigroaicele” însă, vor juca sub o imensă presiune, atât din perspectiva luptei directe cu Vâlcea pentru titlul de campionă, neavând astfel voie să facă paşi greşiți, fiecare punct fiind extrem de necesar în lupta de urmărire şi depăşire a actualului lider, SCM Râmnicu Vâlcea, cât şi din perspectiva revanşei ce o are de luat în fața Zalăului după înfrângerea neaşteptată suferită în runda inaugurală a campionatului intern.
CSM București sigur a învățat din greşelile făcute în meciul tur de la Zalău din 1 septembrie 2019, când probabil a crezut că prin simpla sa prezență, prin numele şi renumele vedetelor sale, va câştiga partida fără să se întrebuințeze prea tare – iar în decursul desfășurării meciului când şi-a descoperit greşeala şi a realizat aroganța făcută, trupei bucureştene i-a fost greu, şi în final imposibil să mai remedieze situația pentru că tinerele jucătoare ale Zalăului şi-au luat avânt şi nu au mai putut fi ajunse din urmă, obținând astfel o frumoasă, meritată şi muncită victorie. Astfel că acum, măsurile de precauție fiind luate, pentru bucureştence mai rămâne doar problema scorului la care să câştige, a diferenței de goluri suficient de mare ca să-şi facă mai dulce ‘răzbunarea’, dar să-şi mulțumească şi fanii. Zălăuancele, însă, dacă vor juca şi duminică la București la fel ca în turul de la Zalău, având acum ca avantaje, creşterea în valoare, omogenitatea, sedimentarea relatiilor de joc, acumularea de experiență, sigur vor face o figură frumoasă în capitală.
Ca puncte forte al CSM-ului ar fi pe lângă vedetele străine şi valoroasele românce de națională, căpitanul Cristina Neagu şi noile achiziții Denisa Dedu, Gabriela Perianu sau Crina Pintea (le-am amintit doar pe ale noastre, pentru că doar ele pot ajuta şi relansa naționala), şi noul antrenor, eternul secund, Adrian Vasile la echipă din 2014, dar ca principal, doar din octombrie 2019 în locul vechii dar neplăcutei noastre cunoştințe, Tomas Ryde. Noul principal al tigroaicelor, ambițiosul Adrian Vasile, e extrem de montat şi dornic să valorifice şansa oferită şi să demonstreze şefilor clubului că a stat pe nedrept şi cam mult în plan secund, dar suficient cât să învețe de la cei mai buni antrenori principali străini care au ocupat banca tehnică, şi astfel poate ajunge un om de bază pe banca bucureştencelor, iar rezultatele au început să apară.
O partidă aparte va fi însă pentru Crina Pintea, care are din păcate un meci personal cu profesorul Tadici, cel care format-o şi a lansat-o ca mare jucătoare, mai ales că în întălnirea din tur nu i-a prea mers jocul, evoluția ei fiind citită de zălăuance care au blocat-o şi au anihilat-o pe semicerc.
Ultimul meci disputat de HC Zalău a fost în 16-imile Cupei României, unde a avut ghinionul de a o întâlni în deplasare pe puternica Dunărea Brăila, dar, folosind jucătoare care au evoluat mai puţin, a reuşit totuşi să ofere o solidă rezistență partenerei de întrecere, pierzând însă din păcate, chiar dacă în acel meci echilibrat şi-a împărțit cu Brăila momentele de dominare ale jocului concretizate prin schimbările de lider de pe tabela de marcaj. În ciuda eliminării din Cupa României, Zalăul are totuşi un moral bun pentru că în campionat a început noul an cu două victorii obținute în urma a două meciuri extrem de disputate, în fața a două rivale, una nouă, Cisnădie, acasă şi una ‘eternă’, U, în deplasare. Zalăul are şansa de a face la Bucureşti un joc extraordinar, care să o îndreptățească să spere că prin astfel de evoluții solide şi convingătoare să reușească ca în următoarele 11 etape, nu doar să-şi securizeze poziția la mijlocul clasamentului, ci să şi atace o poziție de cupă europeană.
CSM București urmăreşte doar victoria în meciul cu Zalăul, nu mai vrea să mai continue cu acea evoluție mai puțin convingătoare din meciul de acasă cu Gloria Bistrița din ultima etapă din campionat, mai ales că urmează un meci foarte greu în Liga Campionilor, unde va întâlni în deplasare pe FTC-Rail Cargo Hungaria în etapa a 5-a a grupei principale 1 (a doua fază a grupelor), unde trebuie să se prezinte în formă maximă, având în vedere faptul că ținteşte calificarea în Final Four.
Partida CSM Bucureşti vs HC Zalău, va avea loc duminică, 19 ianuarie 2020, la ora 18:30 în Sala Polivalentă din Bucureşti, şi va fi transmis în direct pe TVR 1.
Cuplul de arbitri va fi alcătuit din Cristina Năstase (București) şi Simona Stancu (Buzău), iar ca observator va fi Vasile Pavel (Buzău).
Meciul cu HC Zalău se desfăşoară în devans față de etapa a 14-a a Ligii Florilor (prima a returului) căreia îl aparține, deoarece la data desfăşurării etapei (25 ianuarie), CSM Bucureşti are meciul cu Ferencvaros în Liga Campionilor – Baftă ‘Tigroaicelor’ în Europa!
FOTO ©️ Anca Tepei
Măgura Cisnădie vs Minaur Baia Mare
CSU Cluj-Napoca vs Gloria Buzău
CSM Slatina vs AHCM Slobozia
SCM Craiova vs CS Gloria Bistrița
Ziua meciului 19 ianuarie 2020
Dunărea Brăila vs SCM Rm. Vâlcea
1 SCM Rm. Vâlcea 37 15 12 2 1 405 334 71
2 CSM București 37 15 12 2 1 411 341 70
3 Minaur Baia Mare 27 15 8 4 3 391 359 32
4 CS Gloria Bistrița 27 14 9 5 0 356 334 22
5 Gloria Buzău 26 15 8 5 2 385 367 18
6 Dunărea Brăila 24 14 8 6 0 367 343 24
7 HC Zalău 24 15 8 7 0 367 355 12
8 SCM Craiova 24 15 8 7 0 335 345 -21
9 Măgura Cisnădie 21 14 6 5 3 355 334 21
10 CSM Slatina 16 15 5 9 1 348 387 -39
11 Rapid București 6 14 2 12 0 300 370 -70
12 CSU Cluj-Napoca 6 15 2 13 0 355 435 -80
13 AHCM Slobozia 4 15 1 13 1 335 403 -68

References: CSM 
 CSM 
 CSM 
 CSM 
 CSM 

CSM 

CSM 

CSM 
 CSM 
 CSM 

CSM 
 CSM 
 CSM